《寄僧寓题》
唐代·徐夤

佛顶抄经忆惠休，众人皆谓我悠悠。浮生真个醉中梦，

闲事莫添身外愁。百岁付于花暗落，四时随却水奔流。

安眠静笑思何报，日夜焚修祝郡侯。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。